Hoppbakken

Vi startet dagen med å smøre matpakke på kjøkkenet sammen. Vi hadde så en samling hvor vi skulle avgjøre hvor vi skulle dra på tur. Det ble 7 mot 4, da 4 ville til tusenårseika og 7 til Hoppbakken. Gleden var stor da barna så at det var satt opp flere ramper samt en stor haug med paller her. Barna organiserte stort sett på egenhånd en ordning hvor de måtte stå i kø og vente på tur for å løpe opp på rampene. En jordhaug var plassert rett ved rampen og barna syntes det var gøy å hoppe ned på den. Under den ene rampen så noen av barna flotte muligheter til å leke konge og dronning i et slott. Da de etter hvert fant et gitter ble slottet omgjort til en fengselcelle. Masse god rollelek her. I området ved hoppbakken er det dessverre en del søppel, men det kan også ha noen fordeler da barna henter frem ting som inspirerer dem i leken.

Den lange, slitte og gamle skien barna har lekt med i vinter lå fortsatt her, og barna bærte den opp bakken og slapp den fra ulike høyder. Målet var og se hvor langt den kjørte. Etter noen runder måtte vi prøve helt fra toppen og. Det var selvfølgelig viktig at ingen sto i veien. Sammen telte ungene ned fra 10, så slapp de skien i vill begeistring. "Dette er gøyere enn halloween" sitat gutt 5 år.

Vi lagde også noen nye instrumenter til instrumentsamlingen vår. Til 14-mat brukte vi alle instrumentene og spilte/sang bursdagssangen for dagens bursdagsbarn. Kjempeflinke.